OpenLLM-France/wikimedia huggingface dataset:
# NSM

NSM té els següents significats:
* Moviment Nacional Socialista (del seu nom en anglès National Socialist Movement), partit polític dels Estats Units
* Naturino-Sapore di Mare, equip ciclista d'Itàlia
* NSM també és el codi a la Borsa de Nova York de National Semiconductor, empresa fabricant de semiconductors dels Estats Units
# Hajnówka

Hajnówka (en polonès: Hajnówka; en belarús: (grafia llatina) Hajnaŭka, (grafia ciríl·lica) Гайнаўка) és la ciutat del voivodat (regió) de Podlàquia, a Polònia, i deu el seu nom al riu que la travessa, el (Leśna Prawa). Amb una població d'uns 21.442 habitants (2014). Està situada al nord-est del país i a uns 17 km de la frontera amb Belarús.

## Referències

* ↑ Gmina miejska Hajnówka (en polonès)
# Mahmud Taleghani

Mahmud Taleghani (Galird, Alborz, 1911 - Qom, 1979) fou aiatol·là, sàyyid i polític iranià motor de la revolució islàmica. Nascut a la vall del riu Talakan, de la que agafa el seu cognom, va estudiar a Qom i a Najaf. Instal·lat a Teheran el 1939, pel seu progressisme fou empresonat o desterrat però a la caiguda de Rida Shah el 1941 va tornar a Teheran i va treballar amb Mehdi Bazargan i altres, en associacions musulmanes. El 1947 va donar suport al Moviment Nacional de Mohammed Mossadeq. El 1948 va ser nomenar cap de la pregària en una mesquita (Hidayat) a Teheran. Entre 1950 i 1970 va participar en activitats polítiques i va donar suport al grup dels Feda'iyan-e Islam mantenint també contactes amb els Mojahedin-e-kalq, organització fundada el 1971 per tres dels seus antics alumnes i companys de presó. Va ser empresonat diverses vegades fins a 1978. Va ser motor de la revolució (1978-1979) i després va ocupar diverses posicions (membre del Comitè Revolucionari i membre de l'Assemblea d'Experts). Abans de morir va criticar la implicació del clergat en política. Es va posicionar en contra de l'obligatorietat del vel islàmic mentre va viure. Va morir el 9 de setembre de 1979. El Front Nacional de Mohammed Mossadeq, el centre d'Ali Shariati, els Mojahedin-e-kalq i els dirigents de la república es reclamaven de les seves idees.

## Referències

* ↑ Petrossian, Fred. «Iranian Women – Saying ‘No’ to Compulsory Hijabs Since 1979» (en anglès). Global Voices Online, 06-09-2012. [Consulta: 20 setembre 2022].
* ↑ Enciclopèdia de l'Islam, X, 169 i 170
# Himeri de Nicomèdia

Himeri de Nicomèdia (en llatí Himerius, en grec antic Ἱμέριος) va ser un religiós grec, nomenat bisbe de Nicomèdia l'any 432 quan el bisbe Nestori va ser deposat d'aquesta seu per disposició de l'emperador Maximià.

## Referències

* ↑ Smith, William (ed.). «Himerius». A Dictionary of Greek and Roman biography and mythology. [Consulta: 7 setembre 2022].
# Goxwiller

Goxwiller (en alsacià Gogschwiller) és un municipi francès, situat a la regió del Gran Est, al departament del Baix Rin. L'any 2004 tenia 785 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 496 | 547 | 635 | 664 | 669 | 733 |

## Administració

Llista d'alcaldes :
| Període | Identitat | Partit |
| 2001- | Suzanne Lotz | |
# Mo Thai

Mo Thai o Mothai fou un subestat xan de l'estat de Manglun.
Era un petit territori situat a l'est del Salween, a la part nord dels dominis de l'estat, sense cap ciutat rellevant; estava regat per petits tributaris del Salween.

## Referències

* Imperial Gazeeteer of India
# Jonny Magallón

Jonny Magallón (21 de novembre de 1981) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 2010.

## Referències

* ↑ Jonny Magallón a National-Football-Teams.com (anglès)
* ↑ Player profile - footballdatabase.com
# Kansai

La regió de Kinki (近[kin]畿[ki]地[chi]方[hō]) o Kansai (関[kan]西[sai]), es troba al mig de l'illa principal del Japó, Honshu. El Ki (畿) del terme Kinki en japonès, miyako, vol dir ciutat o metròpoli. Es remunta al període Edo en el qual la capital del Japó estava localitzada en aquesta regió. S'hi parla el dialecte kansai del japonès.

## Geografia
### Prefectures

La regió de Kansai comprèn les prefectures de:
Prefectures de la regió de Kansai/Kinki :
| | Prefectura | Nombre mun. | Població (hab) [2020] | Superfície (km²) | Densitat (hab/km²) |
| 1 | Osaka | 43 | 8.825.982 | 1.905,14 | 4.633 |
| 2 | Hyogo | 41 | 5.450.393 | 8.400,94 | 649 |
| 3 | Kyoto | 26 | 2.576.336 | 4.612,20 | 559 |
| 4 | Mie | 29 | 1.772.011 | 5.774,41 | 307 |
| 5 | Shiga | 19 | 1.413.774 | 4.017,38 | 352 |
| 6 | Nara | 39 | 1.326.292 | 3.690,94 | 359 |
| 7 | Wakayama | 30 | 916.843 | 4.724,64 | 194 |
| | KANSAI | 227 | 22.281.631 | 33.112,42 | 672,9 |
De vegades també s'inclouen les prefectures de Fukui (Hokuriku), Tokushima (Shikoku) o inclús Tottori (Chugoku), així com sovint també s'inclou la prefectura de Mie a la regió del Tokai.

### Ciutats més poblades

| Posició | Municipi | Prefectura | Població |
| 1 | Osaka | Osaka | 2 668 586 |
| 2 | Kobe | Hyogo | 1 530 847 |
| 3 | Kyoto | Kyoto | 1 474 570 |
| 4 | Sakai | Osaka | 835 333 |
| 5 | Himeji | Hyogo | 536 170 |
| 6 | Higashiosaka | Osaka | 509 157 |
| 7 | Nishinomiya | Hyogo | 477 156 |
| 8 | Amagasaki | Hyogo | 461 202 |
| 9 | Hirakata | Osaka | 406 021 |
| 10 | Toyonaka | Osaka | 387 269 |

## Referències

* ↑ Les dades corresponen a l'any 2015
* http://www.kankeiren.or.jp/English/
* http://www.visitkansai.com/
* http://www.kansaiconnect.com/ Arxivat 2012-03-17 a Wayback Machine.
* http://www.kansainews.com/ Arxivat 2016-10-04 a Wayback Machine.
* http://www.kansai-japan.net/en/ Arxivat 2015-05-12 a Wayback Machine.
* http://www.kansai.gr.jp/e/index.html Arxivat 2012-01-21 a Wayback Machine.
* No veieu bé alguns caràcters?
# Mosuo

Els mosuo són un grup humà que habita al voltant del llac Lugu, situat al planell de Yunnan, al centre del Comtat Autònom Ningliang Yi, a la Xina. Els mitjans de comunicació solen referir-se als mosuo respecte dos aspectes: la seua sexualitat -zouhun, que alguns xinesos interpreten com a "amor lliure", un matriarcat—un territori on les dones manen; i un estat primitiu —una societat que no ha evolucionat.

## Referències

* ↑ Blasco Ruiz, Rubén «Los Mosuo, las mujeres de los márgenes del lago Lugu». Revista Mito, 12-03-2014. Arxivat de l'original el 26 de setembre 2015 [Consulta: 25 setembre 2015].
* ↑ Walsh, Eileen Rose «From Nü Guo to Nü’er Guo Negotiating Desire in the Land of the Mosuo». Modern China, 31, 4, pàg. 448–486. DOI: 10.1177/0097700405279243.
# Macrhybopsis meeki

Macrhybopsis meeki és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991: Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Himeràbdids

Els himeràbdids (Hymerhabdiidae) són una família d'esponges de mar de l'ordre Agelasida.

## Gèneres

* Hymerhabdia Topsent, 1892
* Prosuberites Topsent, 1893

## Referències

* ↑ «Hymerhabdiidae» (en anglès). Global Biodiversity Information Facility (GBIF).
# Guangzhou International Women's Open 2015

El Torneig de Canton 2015, oficialment conegut com a Guangzhou International Women's Open 2015, és un esdeveniment de tennis femení sobre pista dura que pertany als International Tournaments de la WTA. La dotzena edició del torneig es va celebrar entre el 21 i el 26 de setembre de 2015 a Canton, Guangdong, Xina.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | S. Halep | 6 | 6 | |
| | T. Babos | 4 | 0 | | 1 | S. Halep | 4 | 3 |
| | D. Allertová | 6 | 7 | | | D. Allertová | 6 | 6 |
| | B. Jovanovski | 3 | 6⁵ | | | | | | | D. Allertová | 7 | 6 | |
| 3 | S. Errani | 6⁶ | 6 | 6 | | | | | 3 | S. Errani | 5 | 2 | |
| Q | K. Zhang | 7 | 4 | 2 | 3 | S. Errani | 6 | 6 | | | | | |
| Q | A. Kontaveit | 1 | 6$^{11}$ | | 8 | S. Zheng | 1 | 0 | | | | | |
| 8 | S. Zheng | 6 | 7 | | | | | | | | | | | | D. Allertová | 2 | 0 |
| 5 | S. Kuznetsova | 6 | 6 | | | | | | | | | | | 4 | J. Janković | 6 | 6 |
| | U. Radwańska | 0 | 1 | | 5 | S. Kuznetsova | 2 | 5 | | | | | |
| | F. Schiavone | 5 | 6 | 4 | 4 | J. Janković | 6 | 7 | | | | | |
| 4 | J. Janković | 7 | 4 | 6 | | | | | 4 | J. Janković | 6 | 2 | 7 |
| 6 | M. Niculescu | 6 | 6 | | | | | | | Y. Wickmayer | 3 | 6 | 5 |
| Q | R. Peterson | 3 | 2 | | 6 | M. Niculescu | 2 | 2 | | | | | |
| | Y. Wickmayer | 6 | 6 | | | Y. Wickmayer | 6 | 6 |
| | M. Puig | 3 | 4 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Martina Hingis Sania Mirza | 6 | 6 |
| | Anna-Lena Friedsam Monica Niculescu | 2 | 3 | 1 | Martina Hingis Sania Mirza | 6 | 6 |
| 4 | Anna Smith Jocelyn Rae | 5 | 3 | | Julia Glushko Rebecca Peterson | 3 | 4 |
| | Julia Glushko Rebecca Peterson | 7 | 6 | | | | | 1 | Martina Hingis Sania Mirza | 6 | 6 |
| | Xu Shilin You Xiaodi | 6 | 6 | | | | | | Xu Shilin You Xiaodi | 3 | 1 |
| 3 | Liang Chen Wang Yafan | 3 | 4 | | Xu Shilin You Xiaodi | 7 | 6 |
| | Jelena Janković Aleksandra Krunić | 4 | 4 | 2 | Klaudia Jans-Ignacik Anastassia Rodiónova | 6⁵ | 3 |
| 2 | Klaudia Jans-Ignacik Anastassia Rodiónova | 6 | 6 | | | | |

## Enllaços externs

* Web oficial (xinès) (anglès)
* Quadre individual femení PDF
* Quadre dobles femenins PDF
Canton :
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2023 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Merla roquera menuda

La merla roquera menuda (Monticola rufocinereus) és una espècie d'ocell de la família dels muscicàpids (Muscicapidae). Es troba a l'Àfrica oriental i el sud-oest d'Aràbia. El seu hàbitat natural són les muntanyes i zones rocoses amb alguns arbres, de vegades prop de poblacions humanes. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «merla roquera menuda». Diccionari dels ocells del món. TERMCAT. [Consulta: 13 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 709. ISBN 978-84-16728-37-4.
* ↑ BirdLife International. «Little Rock-thrush. Monticola rufocinereus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 13 juliol 2022].
# Jono Bacon

Jono Bacon (Wolverhampton, 17 de setembre de 1979) és un escriptor i desenvolupador de programari anglès.
Bacon va començar el seu treball en la comunitat de Linux quan va crear el lloc web britànic de Linux, Linux UK. En abandonar aquest projecte va passar a unir-se a l'equip KDE, on va crear el lloc web KDE::Enterprise i el KDE Usability Study.
També ha estat involucrat ajudant a les organitzacions benèfiques a usar programari lliure. És un participant de Lugradio i sustenta el lloc web WolvesLUG. A més, ha creat una versió heavy metal de la Cançó del Programari Lliure.
Com a periodista professional, Bacon ha escrit en diverses publicacions, entre elles Linux User & Developer, Linux Format, Linux Magazine, MacTech, MacFormat y PC Plus.
Bacon és el vocalista i un dels guitarristes de la banda de heavy metal Seraphidian. El seu lloc web inclou algunes cançons que ell ha gravat per separat sota la llicència Creative Commons.

## Enllaços externs

* Lloc web de Jono Bacon Arxivat 2009-02-27 a Wayback Machine. (anglès)
* Lloc web de Seraphidian Arxivat 2006-12-01 a Wayback Machine. (anglès)
# Kasanga

El kasanga (Cassanga) o Haal és una llengua senegambiana de Guinea Bissau. Actualment està en perill d'extinció, ja que es troba en procés de substitució pel portuguès o el crioll de Guinea Bissau.

## Referències

* ↑ Kasanga referència a Ethnologue (16th ed., 2009)
* ↑ Kasanga a glottolog
# Murray

«Murray» té aquests significats:
* Toponímia:
** Murray (Iowa)
** Murray (Kentucky)
** Murray (Nebraska)
** Murray (Utah)
** Murray City, població dels Estats Units a l'estat d'Ohio
** Murray Hill, barri de l'illa de Manhattan a New York
** Murray Hill (Kentucky), població dels Estats Units a l'estat de Kentucky
** Comtat de Murray, diversos indrets
** Conca del Murray-Darling, gran conca hidrogràfica que drena una setena part d'Austràlia (Oceania)
** Riu Murray, riu d'Austràlia
** Lake Murray of Richland, concentració de població designada pel cens dels Estats Units a l'estat de Carolina del Sud
* Personatges:
** Prenom:
*** Murray (Sly Cooper), personatge fictici que apareix en la saga de videojocs Sly Cooper
*** Murray Bookchin (Nova York, 1921 - Burlington, 2006), historiador, professor universitari, investigador, ideòleg i activista ecologista nord-americà, fundador de l'ecologia social i un dels capdavanters del moviment ecologista
*** Murray Gell-Mann (Nova York, 1929), físic nord-americà guardonat amb el Premi Nobel de Física l'any 1969
*** Murray Perahia (Nova York, 1947), pianista i director d'orquestra nord-americà
*** Murray Rose (Nairn, Regne Unit, 1939), nedador australià guanyador de sis medalles olímpiques
*** Murray Rothbard (1926 - 1995), economista, historiador, teòric polític, anarquista i llibertari estatunidenc de l'escola austríaca d'economia
*** F. Murray Abraham (Pittsburgh, 1939), actor estatunidenc
** Cognom:
*** Andrew Murray (1987, Glasgow, Escòcia), tennista
*** Bill Murray (1950, Wilmette, Illinois), actor estatunidenc
*** Chad Michael Murray (1981, Buffalo, Nova York), actor estatunidenc
*** Clive Murray (1990), jugador de futbol de Grenada
*** Colin Murray (1977), presentador de ràdio i televisió
*** Dave Murray, nascut com a David Michael Murray (1956, Edmonton, Londres), guitarrista
*** David Murray pilot de Fórmula 1 escocès
*** Derek Murray, presentador esportiu
*** George Murray Smith (1824, Londres - 1901, Byfleet, Surrey), editor anglès fundador de The Cornhill Magazine
*** Henry Murray (Nova York, 1893 - 1988), psicòleg nord-americà
*** Harold James Ruthven Murray (1868 – 1955), historiador dels escacs
*** Jaime Murray
*** Lamond Murray (1973, Pasadena, Califòrnia), jugador de bàsquet
*** Joseph Edward Murray (Milford, 1919), cirurgià i professor universitari estatunidenc guardonat amb el Premi Nobel de Medicina o Fisiologia l'any 1990.
*** Margaret Murray (Calcuta, Índia, 1863 - 1963), antropòloga britànica
*** Neil Murray (1950, Edimburg, Escòcia), baixista britànic conegut per actuar amb Whitesnake i Blaçk Sabbath
*** Nicholas Murray Butler (Elizabeth, Nova Jersey, 1862 - Nova York, 1947), polític estatunidenc, guanyador del Premi Nobel de la Pau de 1931
# Guilherme Madalena Siqueira

Guilherme Madalena Siqueira (Florianópolis, 28 d'abril de 1986), més conegut simplement com a Siqueira, és un futbolista professional brasiler que juga com a defensa.

## Trajectòria
### Udinese Calcio

Va començar la seva carrera com a jugador de l'Udinese Calcio, on va estar dues temporades i va jugar 22 partits.

### AC Ancona

Va estar cedit a l'AC Ancona que jugava a la Serie B italiana, va jugar 24 partits i va marcar 1 gol.

### Granada CF

A la seva primera temporada al Granada CF que acabava d'ascendir de la segona divisió B espanyola va jugar 34 partits i va ajudar l'equip a ascendir a la Lliga BBVA després dels play off. A la temporada 2011-2012 el Granada CF el va fitxar per quatre temporades. En aquesta temporada Siqueira va ser el màxim golejador de l'equip encara que va jugar a la posició de central, la majoria dels seus gols van ser de penal, arribant a marcar, fins i tot, al partit contra el FC Barcelona, al final de temporada l'equip es va acabar salvant del descens.
L'estiu de 2012 el València CF es va interessar per fitxar-lo, però finalment la negociacions no van arribar a bon port i Siqueira va acabar signant la seva ampliació de contracte amb el Granada CF fins a l'any 2017, amb una clàusula de rescissió de 25 milions d'euros. El 2 de setembre Siqueira, passà cedit al SL Benfica portuguès durant una temporada.

### Atlético de Madrid

El juny de 2014 signà un nou contracte, amb l'Atlètic de Madrid, per 4 anys. El traspàs fou proper als 10 milions d'euros.

### València CF

El febrer de 2016, fou cedit per una temporada i mitja al València CF, on arribà en lloc de Lucas Orbán, cedit al seu torn a la UE Llevant.

## Palmarès
### Benfica

* 1 Lliga portuguesa: 2013-14.
* 1 Copa portuguesa: 2013-14.
* 1 Copa de la lliga portuguesa: 2013-14.

### Atlético de Madrid

* 1 Supercopa d'Espanya: 2014.

## Referències

* ↑ Malagón, Manuel. «Siqueira: "Cualquier futbolista querría ser parte de este grupo"» (en castellà). Marca, 11-06-2014. [Consulta: 11 juny 2014].
* ↑ «Siqueira: “Es una alegría venir porque con el Valencia tuve un amor antiguo”» (en castellà). El Mundo Deportivo, 01-02-2016. [Consulta: 3 febrer 2016].
* ↑ «Guilherme Siqueira ya está en Valencia» (en castellà). Superdeporte, 02-02-2016. [Consulta: 3 febrer 2016].
* ↑ «Levante y Valencia hacen oficial la cesión de Lucas Orban» (en castellà). Superdeporte, 31-01-2016. [Consulta: 3 febrer 2016].

## Enllaços externs

* Guilherme Madalena Siqueira a BDFutbol
* Guilherme Madalena Siqueira, fitxa a ForaDeJogo
* Guilherme Madalena Siqueira, Fitxa a Soccerway
# Macrina la Jove

Macrina de Cesarea, anomenada la Jove (Cesarea de Capadòcia, 324 - Amasia, 389) fou una dona cristiana grega, germana de Basili el Gran i Gregori de Nissa, És venerada com a santa per tota la cristiandat.

## Biografia

Era filla de Basili i Emèlia de Cesarea, dos rics personatges de Cesarea de Capadòcia pares també dels bisbes, després sants Basili el Gran, Gregori Nissè i Pere de Sebaste. Va néixer vers el 324, fou la major dels deu germans i rebé el nom de la seva àvia Macrina la Major qui, a més, va influir molt sobre la jove.
Molt bella, va ésser promesa a un jove, però aquest morí abans de les noces; restà a casa amb la seva mare, que havia quedat vídua, i l'ajudà a criar els seus germans. Macrina influí molt sobre els seus germans, tres dels quals foren religiosos.
Quan els germans ja foren grans, ella i la mare es retiraren a viure a Annesi, l'actual Amasia, a la riba de l'Iris, on fundaren un monestir del que foren abadesses, primer la mare i després de la seva mort, en 373, la filla. Morí en 380 i el seu cos fou sebollit a l'església dels Quaranta Màrtirs de Sebaste (a Sebaste, actual Sivas, Capadòcia).
# Humulus

Humulus és un petit gènere de plantes de flors que pertany a la família Cannabaceae, natiu de les regions temperades d'Hemisferi nord. Les flors femenines, anomenades llúpol, són usades per a condimentar i estabilizar la cervesa. El llúpol és part de la família del Cannabis també anomenat cànnabis.
És una planta herbàcia perenne que llancen els seus nous tiges cada primavera des de les seves rizomes i moren quan arriben els freds en tardor. Els nous plançons creixen molt ràpidament, perquè arriben a créixer 50 cm per setmana, sent la seva longitud total de 2 a 15 metres. Les fulles són oposades, peciolades i cordades en la base.

## Espècies acceptades

* Humulus cordifolius Miq.
* Humulus lupulus L.
* Humulus neomexicanus (A. Nelson & Cockerell) Rydb.
* Humulus scandens (Lour.) Merr.
* Humulus yunnanensis Hu

## Referències

* Lee W. Janson, Ph. D.; Brew Chem 101; Storey Publishing; ISBN 0-88266-940-0 (paperback, 1996)
* Flora of China Editorial Committee. 2003. Flora of China (Ulmaceae through Basellaceae). 5: 1–506. In C. Y. Wu, P. H. Raven & D. Y. Hong (editors) Fl. China. Science Press & Missouri Botanical Garden Press, Beijing & St. Louis.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
* Small, E. 1992. Cannabaceae. 22 pp.
# Glàdkovo (Krasnoiarsk)

* Per a altres significats, vegeu «Glàdkovo».
Glàdkovo (en rus: Гладково) és un poble del krai de Krasnoiarsk, a Rússia, segons el cens del 2017 tenia 359 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Merla ullgroga

La merla ullgroga (Turdus tephronotus) és un ocell de la família dels túrdids (Turdidae).

## Hàbitat i distribució

Habita zones àrides de matollars xèrics, a les terres baixes del centre i sud d'Etiòpia, sud de Somàlia, nord i est de Kenya i nord-est de Tanzània.

## Referències

* ↑ «Merla ullgroga». Cercaterm. TERMCAT, Centre de Terminologia. Rev. 20/01/2022(català)
# Jordi Bretón Matute

Jordi Bretón (Rincón de Soto, 13 de maig de 1974) és un futbolista riojà, que juga de mitjapunta.

## Trajectòria

La carrera de Jordi ha estat estretament lligada al CD Logroñés. Després de passar pel juvenil i pel filial, hi debutaria amb el primer equip la temporada 96/97, tot jugant 4 partits a la màxima categoria. A partir de la temporada 98/99, amb els riojans a Segona, es consolidaria en el planter roig-i-blanc.
L'estiu del 2000, el CD Logroñés descendeix administrativament de Segona a Tercera. Jordi és un dels pocs que hi continua en l'equip, tot jugant fins a 34 partits en la primera campanya en categories inferiors. Va aconseguir pujar a Segona B amb el seu equip on hi va estar tres anys més. En total, va disputar 183 partits amb el Logroñés.
A partir de la temporada 04/05 juga amb un dels clubs destinats a substituir a l'anterior, el Recreación de la Rioja, que a l'any següent va prendre el nom de Logroñés CF. La temporada 06/07 recala al CD Mirandés i a la campanya següent, al River Ebro.